མཐར་ཐེངས་འདིའི་སྐུ་མགྲོན་གཙོ་བོ་བོད་མིའི་སྒྲིག་འཛུགས་ཀྱི་ལས་བྱེད་འདེམས་བསྐོ་ལྷན་ཁང་གི་དྲུང་ཆེ་སྣང་ས་ཆོས་སྒྲོན་གྱིས་ཟབ་སྦྱོང་དང་འབྲེལ་བའི་གསུང་བཤད་གནང་སྐབས།བུད་མེད་ཚོས་སོ་སོ་ནང་གི་ཨ་མ་ཡིན་བསམ་ནས་ཕྱི་ཕྱོགས་ཀྱི་ལས་དོན་གཞན་པའི་ཐོག་ལྷོད་གཡེང་བྱས་ན་འགྲིག་གི་མེད་པ་དང་།བུད་མེད་ཚོ་སྤྱི་ཚོགས་ནང་ལངས་རྒྱུའི་ཆེད་དང་པོ་ནས་སོ་སོས་སློབ་སྦྱོང་ཡག་པོ་བྱེད་དགོས་པར་རག་ལས་ཡོད་པར་བརྟེན།ཚང་མས་རང་རང་ལ་ཡིད་ཆེས་དང་སྤོབས་པ་ཡོད་པའི་ཐོག་ནས་སོ་སོའི་རྣམ་དཔྱོད་ཡར་རྒྱས་གཏོང་དགོས་པ་གལ་ཆེན་པོ་ཡིན་སྐོར།དེ་བཞིན་ཚང་མས་ལས་ཀ་ཆེན་པོ་རྐྱང་རྐྱང་ལ་བལྟས་མ་བསྡད་པར་ལས་ཀ་ཆུང་ས་ནས་བྱས་ཏེ་སོང་ན་གོ་ས་མཐོན་པོ་རག་རྒྱུ་ཡིན་སྐོར་སོགས་གསུངས་སོང་།